গিয়ের্মো ওচোয়া

ফ্রান্সিস্কো গিয়ের্মো ওচোয়া মাগানিয়া (, ; জন্ম: ১৩ জুলাই ১৯৮৫; গিয়ের্মো ওচোয়া নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব আমেরিকা এবং মেক্সিকো জাতীয় দলের হয়ে গোলরক্ষক হিসেবে খেলেন।

২০০৪–০৫ মৌসুমে, মেক্সিকীয় ক্লাব আমেরিকার মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে একই মৌসুমে ১ মৌসুমের জন্য তিনি সান লুইসে ধারে যোগদান করেছেন। আমেরিকায় তিনি সর্বমোট ৮ মৌসুম অতিবাহিত করেছেন; যেখানে তিনি ২৩৯ ম্যাচে অংশগ্রহণ করেছেন। অতঃপর ২০১১–১২ মৌসুমে তিনি ফরাসি ক্লাব আজক্সিওতে যোগদান করেছেন। আজক্সিওতে ৩ মৌসুম অতিবাহিত করার পর স্পেনীয় ক্লাব মালাগার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৯ ম্যাচে অংশগ্রহণ করেছেন। পরবর্তীকালে, তিনি গ্রানাদা এবং স্ট্যান্ডার্ড লিয়েজের হয়ে খেলেছেন। ২০১৯–২০ মৌসুমে, তিনি প্রায় ১ মিলিয়ন ইউরোর বিনিময়ে মালাগা হতে পুনরায় মেক্সিকীয় ক্লাব আমেরিকা যোগদান করেছেন।

২০০৪ সালে, ওচোয়া মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। পরবর্তী বছর তিনি মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১১৪ ম্যাচে অংশগ্রহণ করেছেন। তিনি মেক্সিকোর হয়ে এপর্যন্ত ৪টি ফিফা বিশ্বকাপ (২০০৬, ২০১০, ২০১৪ এবং ২০১৮) এবং ৬টি কনকাকাফ গোল্ড কাপে (২০০৫, ২০০৭, ২০০৯, ২০১৫ এবং ২০১৯) অংশগ্রহণ করেছেন, যার মধ্যে ২০০৯, ২০১১, ২০১৫ এবং ২০১৯ সালে কনকাকাফ গোল্ড কাপের শিরোপা জয়লাভ করেছেন। তিনি অবশ্য ২০১১ কনকাকাফ গোল্ড কাপেও মেক্সিকো দলে ছিলেন, তবে মিথ্যা মাদক অভিযোগের ফলে প্রতিযোগিতা থেকে বহিস্কার হয়েছিল।

ব্যক্তিগতভাবে, ওচোয়া বেশ কিছু পুরস্কার জয়লাভ করেছেন, যার মধ্যে ২০০৩–০৪ মেক্সিকীয় প্রিমেরা দিভিসিওনের সেরা নবাগত খেলোয়াড়ের এবং ২০১৯ কনকাকাফ গোল্ড কাপের গোল্ডেন গ্লাভস জয় অন্যতম। দলগতভাবে, ওচোয়া এপর্যন্ত ৯টি শিরোপা জয়লাভ করেছেন, যার মধ্যে ৪টি আমেরিকার হয়ে, ১টি স্ট্যান্ডার্ড লিয়েজের হয়ে এবং ৪টি মেক্সিকোর হয়ে জয়লাভ করেছেন।

প্রারম্ভিক জীবন
ফ্রান্সিস্কো গিয়ের্মো ওচোয়া মাগানিয়া ১৯৮৫ সালের ১৩ই জুলাই তারিখে মেক্সিকোর গুয়াদালাহারায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওচোয়া মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। তিনি ২০০৪ গ্রীষ্মকালীন অলিম্পিকে মেক্সিকো অনূর্ধ্ব-২৩ দলে স্থান পেয়েছিলেন, তবে একটি ম্যাচেও অংশগ্রহণ করেননি। ওচোয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মেক্সিকো অনূর্ধ্ব-২৩ দলে স্থান পেয়েছেন। মেক্সিকোর বয়সভিত্তিক দলের হয়ে তিনি ১২ ম্যাচে অংশগ্রহণ করেছেন।

২০০৫ সালের ১৪ই ডিসেম্বর তারিখে, মাত্র ২০ বছর ৫ মাস ১ দিন বয়সে, ডান পায়ে ফুটবল খেলায় পারদর্শী ওচোয়া হাঙ্গেরির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন। উক্ত ম্যাচের দ্বিতীয়ার্ধে গোলরক্ষক হেসুস কোরোনার বদলি খেলোয়াড় হিসেবে তিনি মাঠে প্রবেশ করেন। ম্যাচটি মেক্সিকো ২–০ গোলের ব্যবধানে জয়লাভ করেছিল। মেক্সিকোর হয়ে অভিষেকের বছরে ওচোয়া মাত্র ১ ম্যাচে অংশগ্রহণ করেছেন। ২০১৩ সালের ২৬শে মার্চ তারিখে, তিনি মার্কিন যুক্তরাষ্ট্রের বিরুদ্ধে ২০১৪ ফিফা বিশ্বকাপ বাছাইপর্বের ম্যাচে মেক্সিকোর হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল।

ওচোয়া জার্মানিতে অনুষ্ঠিত ২০০৬ ফিফা বিশ্বকাপের জন্য রিকার্দো লা ভোল্পের অধীনে ঘোষিত মেক্সিকো দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান, তবে তিনি একটি ম্যাচেও অংশগ্রহণ করেননি। চার বছর পর তিনি পুনরায় হাভিয়ের আগিরের অধীনে ২০১০ ফিফা বিশ্বকাপে অংশগ্রহণকারী মেক্সিকো দলে স্থান পান; তবে এই আসরেও তিনি একটি ম্যাচেও অংশগ্রহণ করতে পারেননি। অতঃপর ওচোয়া ব্রাজিলে অনুষ্ঠিত ২০১৪ ফিফা বিশ্বকাপের জন্য ঘোষিত মেক্সিকো দলে স্থান পাওয়ার মাধ্যমে তৃতীয়বারের মতো ফিফা বিশ্বকাপে অংশগ্রহণ করার সুযোগ পান। ২০১৪ সালের ১৩ই জুন তারিখে, তিনি ক্যামেরুনের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৪ ম্যাচে অংশগ্রহণ করেছেন। পরবর্তীকালে, তিনি হুয়ান কার্লোস ওসোরিওর অধীনে ২০১৮ ফিফা বিশ্বকাপে মেক্সিকোর চূড়ান্ত দলে স্থান পান, যেখানে তার দল শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; মেক্সিকো ব্রাজিলের কাছে ২–০ গোলের ব্যবধানে পরাজিত হওয়ার মাধ্যমে উক্ত বিশ্বকাপ হতে বিদায় নিয়েছিল। ওচোয়া তার খেলোয়াড়ি জীবনে এপর্যন্ত ৪টি বিশ্বকাপে অংশগ্রহণ করেছেন, যার মধ্যে তিনি ৮টি ম্যাচে অংশগ্রহণ করেছেন।

২০১২ সালের ১৫ই আগস্ট তারিখে মেক্সিকোর মেক্সিকো সিটির আসতেকা স্টেডিয়ামে অনুষ্ঠিত মার্কিন যুক্তরাষ্ট্রের বিরুদ্ধে ম্যাচে অংশগ্রহণ করার মাধ্যমে তিনি মেক্সিকোর জার্সি গায়ে তার ৫০তম ম্যাচ খেলেছেন, ম্যাচটিতে মেক্সিকো ১–০ গোলের ব্যবধানে পরাজিত হয়েছিল, যেখানে তিনি ৯০ মিনিট খেলেছেন; অন্যদিকে, ২০১৮ সালের ১৭ই নভেম্বর তারিখে ওচোয়া তার খেলোয়াড়ি জীবনে ১০০তম ম্যাচটি খেলেছেন, আর্জেন্টিনার বিরুদ্ধে আর্জেন্টিনার কর্দোবায় অনুষ্ঠিত উক্ত ম্যাচটিতে মেক্সিকো ২–০ গোলের ব্যবধানে পরাজিত হয়েছিল।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৮৫-এ জন্ম
জীবিত ব্যক্তি
মেক্সিকীয় ফুটবলার
২০০৬ ফিফা বিশ্বকাপের খেলোয়াড়
২০১০ ফিফা বিশ্বকাপের খেলোয়াড়
২০১৪ ফিফা বিশ্বকাপের খেলোয়াড়
২০০৭ কোপা আমেরিকার খেলোয়াড়
২০১৩ ফিফা কনফেডারেশন্স কাপের খেলোয়াড়
অ্যাথলেটিক ক্লাব আজাক্সিওয়ের খেলোয়াড়
ফুটবল গোলরক্ষক
২০০৪ গ্রীষ্মকালীন অলিম্পিকের ফুটবলার
লিগ ১-এর খেলোয়াড়
মেক্সিকোর আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
গ্রানাদা ফুটবল ক্লাবের খেলোয়াড়
মালাগা ফুটবল ক্লাবের খেলোয়াড়
লা লিগার খেলোয়াড়
বেলজীয় প্রো লিগের খেলোয়াড়
স্ট্যান্ডার্ড লিয়েজের খেলোয়াড়
২০১৭ ফিফা কনফেডারেশন্স কাপের খেলোয়াড়
২০১৬ কোপা আমেরিকার খেলোয়াড়
২০২০ গ্রীষ্মকালীন অলিম্পিকের ফুটবলার
ফিফা সেঞ্চুরি ক্লাব
বেলজিয়ামে প্রবাসী ফুটবলার
স্পেনে প্রবাসী ফুটবলার
ফ্রান্সে প্রবাসী ফুটবলার
ফুটবলে অলিম্পিক পদক বিজয়ী
২০২০ গ্রীষ্মকালীন অলিম্পিকের পদক বিজয়ী
২০২২ ফিফা বিশ্বকাপের খেলোয়াড়
কনকাকাফ গোল্ড কাপ বিজয়ী খেলোয়াড়
২০০৭ কনকাকাফ গোল্ড কাপের খেলোয়াড়
২০০৯ কনকাকাফ গোল্ড কাপের খেলোয়াড়
২০১১ কনকাকাফ গোল্ড কাপের খেলোয়াড়
২০১৫ কনকাকাফ গোল্ড কাপের খেলোয়াড়
২০১৯ কনকাকাফ গোল্ড কাপের খেলোয়াড়
উনিওনে স্পোর্তিভা সালের্নিতানা ১৯১৯-এর খেলোয়াড়
লিগা এমএক্সের খেলোয়াড়
অ্যাসেনসো এমএক্স খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার
মেক্সিকোর অলিম্পিক ফুটবলার
পুরুষ ফুটবল গোলরক্ষক
ক্লাব আমেরিকার ফুটবলার